
Προϋποθέσεις για τη χορήγηση άδειας εγκατάστασης 
και λειτουργίας φυτωριακής επιχείρησης μητρικής 
φυτείας αμπέλου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ-ΥΦΥΠ. ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 5 και 27 του ν.1564/1985 "Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών ”(ΦΕΚ 164Α) όπως τροποποιήθηκε με το 
ν.2040/1992 "Ρύθμιση θεμάτων αρμοδιότητας Υπουργεί¬ 
ου Γεωργίας και νομικών προσώπων εποπτείας του και 
άλλες διατάξεις 11 (ΦΕΚ 70Α) και το ν.2325/1995 "τροπο¬ 
ποίηση διατάξεων του ν.1564/1985 και άλλες διατάξεις”. 
(ΦΕΚ 153Α) σε συνδυασμό με το άρθρο 22 παρ. 3 του 
Ν.992/1979 (Α 280). 

β) Του άρθρου 1 παραγρ. 6 του ν.2503/1997 "Διοίκηση, 
Οργάνωση, στελέχωση της περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις”. 
(ΦΕΚ107Α). 

γ) Του άρθρου 29Ατου ν. 1558/1985 "Κυβέρνηση και Κυ¬ 
βερνητικά Όργανα" (Α’ 137) όπως το άρθρο αυτό προ¬ 
στέθηκε με το άρθρο 27 του ν.2081/1992 (Α’ 153) όπως 
έχει αντικατασταθεί από το άρθρο 1 παραγρ. 2α του ν. 
2469/1997 (Α’38) και του γεγονότος ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του Κρατικού Προϋπολογισμού. 

2. Τον Καν.(ΕΟΚ)822/87 "για την κοινή οργάνωση της 
αμπελοοινικής αγοράς”, όπως τροποποιείται ή αναμορ¬ 
φώνεται και ισχύει κάθε φορά.(1.84/87 σ.1) 

3. Τον Καν.(ΕΟΚ)2389/89 του Συμβουλίου "για τους γε¬ 
νικούς κανόνες κατάταξης των ποικιλιών αμπέλου” όπως 
τροποποιήθηκε με τον Καν.(ΕΟΚ)2088/97 του Συμβουλί¬ 
ου με το ίδιο θέμα. (1.232/89 σ.1) 

4. Τον Καν.(ΕΟΚ)3800/81 της Επιτροπής "περί της κα- 
τατάξεως των ποικιλιών αμπέλου”, όπως τροποποιείται 
και ισχύει κάθε φορά (1.381/81 σελ.1). 

5. Την αριθ.3396/3-11-98 κοινή απόφαση του Πρωθυ¬ 
πουργού και του Υπουργού Γεωργίας "Ανάθεση αρμοδιο¬ 
τήτων στους Υφυπουργούς Γ εωργίας Κωνσταντίνο Βρεττό 
και Παρασκευά Φούντά ” (ΦΕΚ 1165Β), αποφασίζουμε: 


ΑΡΘΡΟ 1 

Αντικείμενο άδειας - Δικαιούχοι - Ορισμοί 

1. Η άδεια λειτουργίας φυτωριακής επιχείρησης μητρι¬ 
κής φυτείας αμπέλου αφορά την εγκατάσταση και εκμε¬ 
τάλλευση μητρικής φυτείας παραγωγής αγενούς πολλα¬ 
πλασιαστικού υλικού αμπέλου. 

2. Ως μητρική φυτεία νοούνται αμπελώνες προοριζόμε- 
νοι για παραγωγή αρρίζων μοσχευμάτων εμβολιασίμων 
και ριζοβολίας ή εμβολιομο-σχευμάτων, για την εγκατά¬ 
σταση των οποίων χρησιμοποιείται βασικό πολλαπλασια¬ 
στικό υλικό, όπως αυτό ορίζεται στο άρθρο 2 της αριθμ. 
361895/2-10-87 κοινής απόφασης των Υφυπουργών Εθνι¬ 
κής Οικονομίας και Γεωργίας "Τεχνικός Κανονισμός 
Ελέγχου και Πιστοποίησης των υλικών αγενούς πολλα¬ 
πλασιασμού της αμπέλου" (ΦΕΚ 566/87 τ. Β'). 

3. Ως ποικιλία υποκειμένου αμπέλου νοείται η ποικιλία 
αμπέλου, η οποία καλλιεργείται για την παραγωγή υλικών 
αγενούς πολλαπλασιασμού της αμπέλου και παρέχει το 
υπόγειο μέρος του φυτού. 

4. Ως ποικιλία που χρησιμοποιείται για την παραγωγή 
εμβολίων νοείται η οινοποιήσιμη ποικιλία, η επιτραπέζια 
ποικιλία και η ποικιλία σταφυλιών για ειδική χρήση, όπως 
ορίζονται αντίστοιχα στα στοιχεία α, β και γ της παραγρά¬ 
φου 2 του άρθρου 2 του Καν.(ΕΟΚ)2389/89 του Συμβου¬ 
λίου, όταν καλλιεργούνται για την παραγωγή υλικών αγε¬ 
νούς πολλαπλασιασμού της αμπέλου και παρέχουν το 
υπέργειο τμήμα του φυτού. 

5. Δικαιούχοι της άδειας της παραγρ. 1 είναι φυσικά ή 
νομικά πρόσωπα που πληρούν τις προϋποθέσεις του άρ¬ 
θρου 2 της παρούσας απόφασης. 

ΑΡΘΡΟ 2 

Προϋποθέσεις χορήγησης άδειας εγκατάστασης και λει¬ 
τουργίας 

1. Η άδεια για την εγκατάσταση φυτωριακής επιχείρη¬ 
σης μητρικής φυτείας αμπέλου χορηγείται: 

•για ποικιλίες υποκειμένων και εμβολιοληψίας αμπέ¬ 
λου που είναι εγγεγραμμένες στον Εθνικό κατάλογο ποι¬ 
κιλιών καλλιεργούμενων φυτικών ειδών και επί πλέον: 

•για μεν τις μητρικές φυτείες υποκειμένων μόνο για 
ποικιλίες υποκειμένων που περιλαμβάνονται στην κατά¬ 
ταξη των ποικιλιών αμπέλου βάσει του 
Καν.(ΕΟΚ)3800/81. 

•για δε τις μητρικές φυτείες εμβολιοληψίας μόνο για 

ποικιλίες αμπέλου που περιλαμβάνονται στις συνιστώμε- 
νες και επιτρεπόμενες ποικιλίες σύμφωνα με τον ίδιο ως 
άνω Κανονισμό. 

2. Κατά την εγκατάσταση φυτωριακής επιχείρησης μη¬ 
τρικής φυτείας αμπέλου επιτρέπεται να φυτεύονται, να 
αναφυτεύονται, να εμβολιάζονται ή να επανεμβολιάζο- 
νται μόνο συνιστώμενες και επιτρεπόμενες ποικιλίες 
αμπέλου σύμφωνα με την κατάταξη του Καν. 
(ΕΟΚ)3800/81. 

3. Τα δικαιώματα αναφύτευσης για καλλιέργεια μητρι¬ 
κής φυτείας αμπέλου μπορούν να μεταβιβάζονται στο σύ¬ 
νολό τους ή έν μέρει σε άλλη εκμετάλλευση, εφ 'όσον οι 
εκτάσεις της προορίζονται για το σκοπό αυτό, σύμφωνα 
με τις κείμενες διατάξεις. 

4. Τα σταφύλια που προέρχονται από μητρικές φυτείες 
εμβολιοληψίας οινοποιήσιμων ποικιλιών, που θα δημι- 
ουργηθούν με άδεια νέας φύτευσης κατά παρέκκλιση, 
δεν επιτρέπεται να συγκομισθούν ή εάν συγκομισθούν 
πρέπει να καταστραφούν. 

5. Κάθε φυτωριακή επιχείρηση μητρικής φυτείας αμπέ¬ 
λου πρέπει να: 

α) Διαθέτει ή εξασφαλίζει εγκαταστάσεις, με τον κα¬ 
τάλληλο μηχανολογικό και λοιπό εξοπλισμό, που να είναι 
ανάλογος με το είδος του πολλαπλασιαστικού υλικού που 
παράγει (άρριζα μοσχεύματα εμβολιάσιμα και ριζοβολίας 
ή εμβολιομοσχεύματα). 

β) Διαθέτει τεχνικό υπεύθυνο της φυτωριακής επιχεί¬ 
ρησης, γεωπόνο πτυχιούχο Ανωτάτης Σχολής της ημεδα¬ 
πής ή αλλοδαπής, κατά προτίμηση κατεύθυνσης φυτικής 
παραγωγής, πλήρους απασχόλησης. 

6. Η έκταση που εγκαθίσταται η μητρική φυτεία ιδιόκτη¬ 
τη ή μη, πρέπει να είναι αρδευόμενη, να μην συμπεριλαμ¬ 
βάνει δένδρα ή θάμνους, να μη χρησιμοποιήθηκε για καλ¬ 
λιέργεια αμπέλου τουλάχιστον τα δέκα (10) τελευταία 
χρόνια και να βρίσκεται υπό την επίδραση ευνοϊκών κλι¬ 
ματολογιών συνθηκών, που να εξασφαλίζουν καλή ξυ¬ 
λοποίηση των κληματίδων. 

Σε περίπτωση που η έκταση, που εγκαθίσταται η μητρι¬ 
κή φυτεία, είναι ενοικιαζόμενη πρέπει να υπάρχει συμφω¬ 
νητικό με διάρκεια μίσθωσης όχι μικρότερη των δέκα (10) 
ετών. 

7. Η συνολική καλλιεργούμενη έκταση που εγκαθίστα¬ 
ται η μητρική φυτεία πρέπει να μην είναι μικρότερη : 

α) Των εκατό (100) στρεμμάτων, με ελάχιστη έκταση 
αυτοτελούς αγροτεμαχίου δεκαπέντε (15) στρεμμάτων 
και ανώτατο αριθμό αγροτεμαχίων τέσσερα (4), για μη¬ 
τρικές φυτείες αντιφυλλοξηρικών υποκειμένων αμπέ¬ 
λου.Για έκταση μεγαλύτερη των εκατό (100) στρεμμάτων 
και για αγροτεμάχια πέραν του ανωτάτου αριθμού των 
τεσσάρων, η ελάχιστη έκταση κάθε αυτοτελούς αγροτε¬ 
μαχίου δεν πρέπει να είναι μικρότερη των είκοσι πέντε 
(25) στρεμμάτων. 

β) Των τριάντα (30) στρεμμάτων, με ελάχιστη έκταση 
αυτοτελούς αγροτεμαχίου πέντε (5) στρεμμάτων, για μη¬ 
τρικές φυτείες εμβολιοληψίας. 

8. Σε περίπτωση εγκατάστασης μικτής μητρικής φυτεί¬ 
ας αντιφυλλοξηρικών υποκειμένων και εμβολιοληψίας και 
αναφορικά με το μέγεθος της έκτασης, πρέπει να πλη- 
ρούνται οι προϋποθέσεις της παραγρ.7α για τις μητρικές 
φυτείες υποκειμένων, ενώ για τις μητρικές φυτείες εμβο- 
λιοληψίας πρέπει, για την πέραν των εκατό (100) στρεμ¬ 
μάτων έκταση, να πληρείται μόνο η προϋπόθεση της ελά¬ 


χιστης έκτασης του αυτοτελούς αγροτεμαχίου, ως ανω¬ 
τέρω αναφέρεται. 

9. Η εγκατάσταση των μητρικών φυτειών στο σύνολο 
της ελάχιστης έκτασης, πρέπει να πραγματοποιηθεί σε 
χρονικό διάστημα τριών (3) ετών κατ’ ανώτατο όριο ή πέ¬ 
ντε (5) ετών στην περίπτωση, που αποδεδειγμένα δεν 
εξευρίσκεται το απαιτούμενο πολ/κό υλικό για την πραγ¬ 
ματοποίηση της εγκατάστασης στο χρονικό διάστημα 
των τριών (3) ετών. 

Σε περίπτωση που η εγκατάσταση της μητρικής φυτεί¬ 
ας δεν πραγματοποιηθεί, όπως ανωτέρω αναφέρεται ή γί¬ 
νει εγκατάσταση σε μέρος της καθοριζομένης ελάχιστης 
έκτασης στο οριζόμενο ανωτέρω χρονικό διάστημα, τότε 
η άδεια λειτουργίας της φυτωριακής επιχείρησης μητρι¬ 
κής φυτείας και η άδεια εγκατάστασης ανακαλούνται. 

10. Περιφερειακά από την έκταση στην οποία πρόκειται 
να εγκατασταθεί η μητρική φυτεία και σε απόσταση 20 μέ¬ 
τρων, δεν επιτρέπεται να υπάρχουν αμπελώνες με υλικό 
κατώτερης κατηγορίας. 

11. Η επιφάνεια του εδάφους συνιστάται να είναι ομα¬ 
λή , το δε έδαφος πρέπει να είναι ελαφρός μέχρι μέσης μη¬ 
χανικής σύστασης, βαθύ, γόνιμο, με επαρκή υγρασία και 
αποστράγγιση και χωρίς χαρακτηριστικά παθογένειας. 

Από φυτοϋγειονομικής άποψης το έδαφος πρέπει να 
παρέχει τη μέγιστη εγγύηση ότι δεν είναι προσβεβλημένο 
από επιβλαβείς οργανισμούς ή φορείς τους και ιδιαίτερα 
από νηματώδεις που μεταφέρουν τις ιώσεις κατά τη φύ¬ 
τευση των μητρικών φυτειών, σύμφωνα με τα αναφερό- 
μενα στον τεχνικό κανονισμό ελέγχου και πιστοποίησης 
των υλικών αγενούς πολλαπλασιασμού της αμπέλου. 

12. Το νερό άρδευσης συνιστάται να είναι επαρκές και 
καλής ποιότητας. 

13. Για τη χορήγηση της άδειας λειτουργίας πρέπει να 
έχειπροηγηθεί και άδεια εγκατάστασης της μητρικής φυ¬ 
τείας από την αρμόδια Κεντρική Υπηρεσία του Υπουργεί¬ 
ου Γεωργίας, σύμφωνα με τα οριζόμενα στο παρόν άρ¬ 
θρο και στο άρθρο 3. 

14. Για την εγκατάσταση των μητρικών φυτειών καθώς 
και για την παραγωγή και την εμπορία του προερχόμενου 
από αυτές αγενούς πολλαπλασιαστικού υλικού αμπέλου, 
έχουν εφαρμογή κατά τα λοιπά τα οριζόμενα από τον Τε¬ 
χνικό Κανονισμό Ελέγχου και Πιστοποίησης των υλικών 
αγενούς πολλαπλασιασμού της αμπέλου. 

ΑΡΘΡΟ 3 

Διαδικασία χορήγησης άδειας λειτουργίας 

1. Για τη χορήγηση της άδειας λειτουργίας φυτωριακής 
επιχείρησης απαιτείται αίτηση του ενδιαφερομένου, ο 
οποίος στο εξής καλείται κάτοχος της φυτωριακής επι¬ 
χείρησης, προς την αρμόδια για το πολαπλασιαστικό υλι¬ 
κό Κεντρική Υπηρεσία του Υπουργείου Γεωργίας, στην 
οποία αναφέρεται,εκτός των άλλων (θέση, έκταση, εγκα¬ 
ταστάσεις, μηχανολογικός εξοπλισμός κ.λ.π.), το είδος 
της μητρικής φυτείας, η έκταση κατά ποικιλία που πρό¬ 
κειται να εγκατασταθεί, ο τεχνικός υπεύθυνος της φυτω- 
ριακής επιχείρησης με άλατα δικαιολογητικά στοιχεία για 
την ιδιότητά του και την απασχόλησή του στη φυτωριακή 
επιχείρηση, η έδρατης επιχείρησης, η επωνυμία της ή το 
ονοματεπώνυμο του κατόχου της με πλήρη διεύθυνση, 
τηλέφωνα, τέλεξ ή τέλεφαξ, καθώς και ο εξουσιοδοτημέ¬ 
νος εκπρόσωπος της επιχείρησης. 

Η αίτηση συνοδεύεται από: 

α) Αποδεικτικό κατάθεσης του σχετικού παράβολου 
του άρθρου 27 του ν. 1564/85. 

β) Την αίτηση χορήγησης άδειας εγκατάστασης φυτω- 
ριακής επιχείρησης μητρικής φυτείας αμπέλου, κατά εί¬ 
δος μητρικής φυτείας που μπορεί να είναι και Τυποποιη- 
μένη . Η άδεια αυτή εκδίδεται από την Δ/νση ΠΑΠ Δεν- 
δροκηπευτικής του Υπουργείου Γεωργίας. 

γ) Υπεύθυνη δήλωση του Ν.1599/86 ότι έχει λάβει γνώ¬ 
ση: 

•των σχετικών διατάξεωντου ν. 1564/1985 και των απο¬ 
φάσεων που έχουν εκδοθεί για την εφαρμογή του. 

• και των σχετικών διατάξεων του Κανονισμού 822/87 
και ότι δεσμεύεται ο προορισμός των προϊόντων των μη¬ 
τρικών φυτειών εμβολιοληψίας να πραγματοποιείται σύμ¬ 
φωνα με τα προβλεπόμενα στην παράγραφο 4 του άρ¬ 
θρου 2 της παρούσας. 

δ) Αποδεικτικό απασχόλησης του τεχνικού υπευθύνου. 

ε) Υπεύθυνη δήλωση του τεχνικού υπεύθυνου της φυ- 
τωριακής επιχείρησης ότι δεν κατέχει άλλη θέση στο Δη¬ 
μόσιο ή Ιδιωτικό τομέα και ότι υποχρεούται να δηλώσει 
στην Υπηρεσία, τυχόν αποχώρησή του από την υπόψη ερ¬ 
γασία. 

2. Η άδεια χορηγείται μόλις ολοκληρωθούν οι απαραί¬ 
τητες εργαστηριακές εξετάσεις του χώματος της έκτα¬ 
σης , στην οποία θα εγκατασταθεί η φυτωριακή επιχείρη¬ 
ση, για τους νηματώδεις. Η δειγματοληψία του χώματος 
είναι επίσημη και γίνεται με την επίβλεψη του αρμόδιου 
Κέντρου Ελέγχου και Πιστοποίησης Πολλαπλασιαστικού 
Υλικού και Ελέγχου Λιπασμάτων (ΚΕΠΠΥΕΛ). Οι εργα¬ 
στηριακές εξετάσεις γίνονται σε ένα από τα Κρατικά Εδα- 
φολογικά Εργαστήρια ή άλλα αναγνωρισμένα εργαστή¬ 
ρια με έξοδα του ενδιαφερομένου. 

3. Επιτρέπεται η μεταφοράτης μητρικής φυτείας σε νέα 
θέση, χωρίς να επαναληφθεί η διαδικασία για την έκδοση 
νέας άδειας λειτουργίας, παρά μόνο σε ότι αφοράτην κα¬ 
ταλληλότητα ( εξέταση εδάφους κ.λ.π ) και τις προϋπο¬ 
θέσεις (μέγεθος, ποικιλίες, κ.λ.π.) της νέας αυτής έκτα¬ 
σης και εφόσον χορηγηθεί νέα άδεια αναφύτευσης από 
την αρμόδια Κεντρική Υπηρεσία του Υπουργείου Γεωρ- 
γίας. 

ΑΡΘΡΟ 4 

Υποχρεώσεις Φυτωριακών επιχειρήσεων 

Οι κάτοχοιτων φυτωριακών επιχειρήσεων μητρικής φυ¬ 
τείας αμπέλου οφείλουν: 

1. Να τηρούν τις υποχρεώσεις που καθορίζονται από 
τον Τεχνικό Κανονισμό Ελέγχου και Πιστοποίησης των 
υλικών αγενούς πολλαπλασιασμού της αμπέλου και τις 
σχετικές διατάξεις του ν.1564/1985, όπως τροποποιήθη¬ 
κε με τους ν.2040/1992 και 2325/1995. 

2. Να χρησιμοποιούν για την εγκατάσταση των μητρι¬ 
κών φυτειών βασικό πολλαπλασιαστικό υλικό ποικιλιών 
αντιφυλλοξηρικών υποκειμένων και ευρωπαϊκής αμπέ¬ 
λου που συνιστώνται ή επιτρέπονται από το Υπουργείο 
Γεωργίας. 

3. Να σημαίνουν τις μητρικές φυτείες με ετικέττες στις 
οποίες να αναγράφεται η ποικιλία του υποκειμένου ή της 
ευρωπαϊκής αμπέλου. 

4. Να στέλνουν το τεχνικό προσωπικό τους να παρακο¬ 
λουθεί τις επίσημες εκπαιδεύσεις που οργανώνει το 
Υπουργείο Γεωργίας. 

5. Να έχουν το περιεχόμενο των εκδιδομένων διαφημι¬ 
στικών εντύπων και των τυχόν οδηγιών προς τους φυτω- 


ριούχους και αμπελλοκαλλιεργητές σύμφωνο με τις ισχύ- 
ουσες διατάξεις. 

6. Να συμπληρώνουν και να αποστέλλουντα στατιστικά 
δελτία που τους χορηγούνται από την αρμόδια για τον 
έλεγχο και την πιστοποίηση υπηρεσία καθώς και κάθε άλ¬ 
λο στοιχείο που τους ζητούν οι αρμόδιες υπηρεσίες (πα¬ 
ραγωγή - διάθεση κ.λ.π.). 

7. Να τηρούν αρχείο προμήθειας του αρχικού βασικού 
υλικού που χρησιμοποίησαν για την εγκατάσταση των μη¬ 
τρικών φυτειών. 

8. Να τηρούν βιβλίο παραγωγής και διάθεσης του πολ¬ 
λαπλασιαστικού υλικού των μητρικών φυτειών, κατά πε¬ 
ρίοδο, στο οποίο να αναγράφονται το ονοματεπώνυμο 
του αγοραστή και η ιδιότητά του, η ποσότητα του διατι¬ 
θέμενου πολλαπλασιαστικού υλικού κατά ποικιλία και κα¬ 
τηγορία μοσχευμάτων (άρριζα μοσχεύματα εμβολιάσιμα 
και ριζοβολίας ή εμβολιομοσχεύματα). 

9. Να υποβάλλουν στο αρμόδιο ΚΕΠΠΥΕΛ αντίγραφα 
των βιβλίων παραγωγής και διάθεσης για έλεγχο. Το 
ΚΕΠΠΥΕΛ τα στοιχεία αυτά τα διαβιβάζει μέχρι τέλους 
Ιουνίου κάθε έτους στην αρμόδια κεντρική υπηρεσία του 
Υπουργείου Γεωργίας για ενημέρωση. 

10. Να ενημερώνουν την υπηρεσία για κάθε μεταβολή 
της πραγματικής και νομικής τους κατάστασης μέσα σε 
τριάντα (30) ημέρες από την επέλευση της μεταβολής . 

11. Να προβαίνουν στην πρόσληψη νέου προσωπικού 
που προβλέπεται στην παρούσα απόφαση, μέσα σε τρεις 
(3) μήνες από την για οποιοδήποτε λόγο αποχώρηση του 
ήδη απασχολούμενου σ'αυτές προσωπικού. 

12. Να συμπληρώνουν και να υποβάλλουν αρμοδίως, 
για κάθε αμπελουργική περίοδο, τα προβλεπόμενα έντυ¬ 
πα αμπελοοινικού τομέα για όλα τα προϊόντα που προέρ¬ 
χονται από τις μητρικές φυτείες εμβολιοληψίας, σύμφω¬ 
να με την εθνική και κοινοτική Νομοθεσία. 

ΑΡΘΡΟ 5 

Μητρώο φυτωριακών επιχειρήσεων 

Η αρμόδια κεντρική υπηρεσία του Υπουργείου Γεωρ¬ 
γίας τηρεί ειδικό μητρώο για τις φυτωριακές επιχειρήσεις 
μητρικών φυτειών αμπέλου, στο οποίο καταχωρούνταιτα 
εξής στοιχεία: 

α) Αριθμός μητρώου επιχείρησης (κωδικός αριθμός 
που καταχωρείται από την υπηρεσία). 

β) Επωνυμία επιχείρησης ή ονοματεπώνυμο κατόχου 
επιχείρησης με πλήρη διεύθυνση, τηλέφωνα και τέλεξ ή 
τέλεφαξ. 

γ) Έδρα της επιχείρησης. 

δ) Εξουσιοδοτημένος εκπρόσωπος της επιχείρησης. 

ε) Είδος επιχείρησης. 

στ) Απασχολουμένοι γεωπόνοι ως τεχνικοί υπεύθυνοι 
της επιχείρησης και μεταβολές. 

ζ) Ιδιόκτητη έγγεια ή και ενοικιαζόμενη έκταση (θέση, 
περιγραφή κ.λ.π.). 

η) Εγκαταστάσεις, μηχανολογικός εξοπλισμός κ.λ.π. με 
πλήρη περιγραφή. 

θ) Ποικιλίες υποκειμένων ή ευρωπαϊκής αμπέλου που 
περιλαμβάνουν οι εγκατεστημένες μητρικές φυτείες 
αμπέλου (έτος εγκατάστασης, αριθμός πρέμνων κ.λ.π.) 

ΑΡΘΡΟ 6 

Ανανέωση άδειας λειτουργίας 

1. Η αίτηση για ανανέωση της άδειας λειτουργίας, σύμ¬ 
φωνα με τις διατάξεις του άρθρου 2 του Ν. 2325/1995, με 

το αποδεικτικό κατάθεσης του παράβολου, που προβλέ- 
πεται από το άρθρο ΙΟτου ίδιου νόμου, κατατίθενται στην 
Υπηρεσία που είχε εκδώσει την άδεια πριν από τη λήξη 
της ισχύος της. 

2. Οι αρμόδιες υπηρεσίες ελέγχουν την τήρηση των 
προϋποθέσεων του άρθρου 2 της παρούσας απόφασης 
και εισηγούνται σχετικά στην αρχή που είναι αρμόδια για 
τη χορήγησή της. Η επιχείρηση που κατέθεσε την αίτηση 
ανανέωσης εξακολουθεί να λειτουργεί νόμιμα μέχρι την 
ημερομηνία που θα λάβει τη σχετική απάντηση από την 
αρμόδια αρχή. 

ΑΡΘΡΟ 7 

Αλλαγή χορηγηθείσας άδειας λειτουργίας 

1. Σε περίπτωση που κατά τη διάρκεια ισχύος της άδει¬ 
ας αλλάξει η έδρα ή η επωνυμία της επιχείρησης ή και τα 
δύο, μετά από αίτηση του ενδιαφερομένου, γίνεται αλλα¬ 
γή του εντύπου της χορηγηθείσας άδειας με νέο στο 
οποίο αναγράφονται οι αλλαγές που επήλθαν. Η αλλαγή 
γίνεται χωρίς να απαιτείται καταβολή νέου παράβολου 
και χωρίς αλλαγή του αριθμού μητρώου της επιχείρησης. 
Το νέο έντυπο ισχύει για το απομένον, μέχρι τη συμπλή¬ 
ρωση της πενταετίας, χρονικό διάστημα, σύμφωνα με τις 
διατάξεις του άρθρου 2 του ν. 2325/1995. 

Το αρχικό έντυπο της χορηγηθείσας άδειας, του οποί¬ 
ου ζητήθηκε η αλλαγή, επιστρέφεται στην υπηρεσία που 
το χορήγησε, ακυρώνεται και καταχωρείται στον τηρού¬ 
μενο φάκελλο της επιχείρησης. 

2. Αλλαγή εντύπου χορηγηθείσας άδειας σύμφωνα με 
την προηγούμενη παράγραφο δεν γίνεται στις περιπτώ¬ 
σεις αλλαγής επωνυμίας ανωνύμων εταιριών των οποίων 
οι μετοχές είναι ανώνυ μες ή όταν η αλλαγή της επωνυμίας 
γίνεται εξαιτίας αλλαγής της εταιρικής μορφής ή της σύν¬ 
θεσης των εταίρων ή των μετόχων ή οποιουδήποτε άλλου 
λόγου. Στις περιπτώσεις αυτές απαιτείται η έκδοση νέας 
άδειας και η καταβολή του ισχύοντος κάθε φορά παρά¬ 
βολου. 

3. Οι ρυθμίσεις της παρ. 1 εφαρμόζονται και στην περί¬ 
πτωση αλλαγής του εντύπου της άδειας τύπου Δ, εφόσον 
γίνει αλλαγή του εντύπου της αντίστοιχης άδειας λει¬ 
τουργίας φυτωριακής επιχείρησης μητρικής φυτείας 
αμπέλου. 

ΑΡΘΡΟ 8 

Μεταβίβαση άδειας λειτουργίας 

Σε περίπτωση μεταβίβασης, εκχώρησης ή κληρονομιάς 


της φυτωριακής επιχείρησης μητρικής φυτείας αμπέλου, 
η άδεια λειτουργίας δεν μεταβιβάζεται, εκχωρείται ή κλη¬ 
ρονομείται. 

ΑΡΘΡΟ 9 

Μεταβατικές Διατάξεις 

Κατ’ εξαίρεση μπορούν να εξακολουθήσουν να λει¬ 
τουργούν : 

α) Οι εγκατεστημένες μητρικές φυτείες αμπέλου σε 
κρατικά Αμπελουργικά φυτώρια, Δενδροκομικούς Σταθ¬ 
μούς, Κρατικά Κτήματα, Ιδρύματα έρευνας του Υπουρ¬ 
γείου Γεωργίας ή άλλα ερευνητικά ιδρύματα που τελούν 
υπό την εποπτεία ή τον έλεγχο του Δημοσίου, ανεξαρτή¬ 
τως του μεγέθους της εγκατεστημένης έκτασης. 

β) Η εγκατεστημένη μητρική φυτεία "Μεσσαράς” της 
Νομαρχιακής Αυτοδιοίκησης Ηρακλείου, χωρίς να απαι¬ 
τείται η έκδοση της άδειας λειτουργίας, και ανεξαρτήτως 
του μεγέθους της εγκατεστημένης έκτασης. 

γ) Οι εγκατεστημένες μητρικές φυτείες αμπέλου του 
Αυτόνομου Σταφιδικού Οργανισμού (Α.Σ.Ο) και των Συνε¬ 
ταιριστικών Φυτωρίων Νομού Ηρακλείου Ανώνυμης Γε¬ 
ωργικής Εταιρείας (ΣΥ.ΦΥ.Ν.Η. ΑΓΕ) με την υποχρέωση 
να εφοδιαστούν το αργότερο εντός ενός (1) έτους από 
την δημοσίευση της παρούσας απόφασης με την αναφε- 
ρόμενη άδεια λειτουργίας, σύμφωνα με τα οριζόμενα 
στην παρούσα απόφαση. 

δ) Οι μέχρι σήμερα εγκατεστημένες μητρικές φυτείες 
αμπέλου κρίνονται με τους όρους της παρούσας, τους 
οποίους εφ’ όσον πληρούν, μπορούν να λαμβάνουν άδεια 
λειτουργίας. 

ΑΡΘΡΟ 10 

Καταργούμενες διατάξεις 

Από τη δημοσίευση της παρούσας απόφασης καταρ- 
γείται η αριθμ. 378959/4-8-92 απόφαση του Υπουργού Γε¬ 
ωργίας Άπαιτούμενες προϋποθέσεις για τη χορήγηση 
άδειας λειτουργίας φυτωριακής επιχείρησης μητρικής 
φυτείας αμπέλου" (Β' 528/92). 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Αθήνα 18 Φεβρουάριου 2000 

οι ΥΠΟΥΡΓΟΙ 

